Diari Oficial de la Generalitat Valenciana


Sumari del DOGV 4293, del 16-07-2002 (2002/7526)

Informació pública de l'alternativa tècnica del programa d'actuació aïllada a la zona del Fortí (Dénia).
--------------------------------------------------------------------------------------------------------

### Dades del document

Número de DOGV
:   4293

Data del DOGV
:   16-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7526


Organisme emissor
:   Promociones Focense, SL

Tipus de document
:   Anunci

Informació pública de l'alternativa tècnica del programa d'actuació aïllada a la zona del Fortí (Dénia). [2002/Q7526]
  
La mercantil Promociones Focense, SL, domiciliada a Gandia, passeig de les Germanies, 26, codi d'identificació fiscal número Y64045672, a l'efecte del que es disposa en els articles 46 i 48 de la Llei Reguladora de l'Activitat Urbanística, mitjançant el present anunci fa saber a les possibles persones interessades o afectades i sotmet a informació pública el següent:
  
1. S'ha formulat una alternativa tècnica per a l'execució d'un programa d'actuació aïllada a la zona del Fortí, sòl urbà, l'àmbit territorial del qual està delimitat per: nord, avinguda de Joan Fuster; sud, finca dels hereus del senyor Vicente Buigues Carrió i la senyora Cándida Frau Enguix; est, finca de Torrami, SL, i hereus del senyor Vicente Buigues Carrió i la senyora Cándida Frau Enguix; i oest, muralla del Fortí. La proposta té com a objecte l'edificació de la fase 2 de la parcel·la zona A-2.3, mitjançant la gestió i urbanització del vial públic corresponent.
  
2. La proposta de programa es compon de la següent documentació:
  
- Memòria de l'alternativa tècnica.
  
- Projecte d'urbanització.
  
- Projecte de reparcel·lació forçosa.
  
3. En aplicació del que s'establix en l'article 48.1.c i 46.3 de la Llei Reguladora de l'Activitat Urbanística, es procedix a sotmetre esta proposta de programa a informació pública, durant 20 dies hàbils, comptadors des de la publicació d'este anunci en el Diari Oficial de la Generalitat Valenciana; i les persones interessades la podran examinar a:
  
- Notaria del senyor Gerardo V. Wichmann Rovira, situada al carrer del Marqués de Campo, número 27, 1r, de Dénia (Alacant), on s'ha protocol·litzat esta documentació, i es podrà consultar durant l'esmentat període d'informació pública els dies hàbils en horari de 10.00 a 14.00 hores. Qualsevol persona podrà comparéixer a la notaria esmentada per a obtindre una còpia de l'acta de protocol·lització de la documentació, a càrrec seu, o sol·licitar que se li hi exhibisca.
  
- Ajuntament de Dénia, Oficina de Planejament i Gestió Urbanística, situada a Roda les Muralles, s/n (antic institut de Formació Professional), en dies i hores d'oficina; i es fa constar que un exemplar complet de la documentació va ser depositat el dia 17 de juny de 2002 (número de registre d'entrada 11.497).
  
4. Dins del termini d'informació pública esmentat es podran presentar, davant l'Ajuntament de Dénia, al·legacions al programa i també unes altres alternatives tècniques que pretenguen competir amb l'exposada al públic, sense perjuí del dret de pròrroga previst en la llei esmentada.
  
5. Una vegada finalitzat el termini indicat, o el de pròrroga si escau, en els cinc dies hàbils següents es podran presentar davant l'ajuntament, en plica tancada, proposicions juridicoeconòmiques per a executar qualsevol de les alternatives tècniques que s'hagen formulat.
  
L'acte d'obertura de pliques es farà a l'ajuntament el dia següent hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a la consulta i al·legacions.
  
6. A l'efecte establit en l'article 59.4 de la Llei de Règim Jurídic de les Administracions Públiques i del Procediment Administratiu Comú, expressament es fa constar que este anunci s'adreça així mateix als titulars de béns i drets afectats per l'actuació, per si no fóra possible la notificació individualitzada a cap d'ells; i la present publicació val a este efecte per als qui siguen desconeguts, s'ignore el lloc de notificació, o intentada esta, no s'haguera pogut practicar.
  
7. Així mateix es fa saber als propietaris i titulars de drets afectats per la reparcel·lació que estan obligats a exhibir els títols que tinguen i de declarar les situacions jurídiques que coneguen i afecten les seus finques, de conformitat amb l'establit en l'article 103 del Reglament de Gestió Urbanística.